#5 Mehndi is the new mani - I LOVE BEAUTY / Charlotte Torpegaard
Okay, denne havde jeg ikke lige set komme. Og så måske alligevel. For kombinationen af tidens store fokus på blonder (har du set, at ‘lace masks’, altså blonde-ansigtsmasker er det helt nye indenfor de såkaldte sheet-masker?) og ja, tatoveringer har jo også vundet gevaldigt indpas. Til sammen har det fremelsket tendensen med mehndi, som er den traditionelle henna-tatovering, der nu af eksperter hævdes at blive den nye ‘mani’. Vi taler ikke dominerende røde hennaer, men delikate blonde-tatoveringer i sort og guld, sølv og bronze. En række celebrities har flashet mehndi og nu har det eksklusive stormagasin Selfridges i London åbnet The Henna Bar, med henna-verdensrekordholderen Pavan i spidsen (jo, det er der åbenbart også en verdensrekord i), og der er planer om at åbne i både Milano og flere steder i London. Så er du på de kanter i din ferie, så er det måske dét, du skal bruge en overskyet dag til. Og lad mig så gerne vide, hvad du synes.
hennaLondonmanimehndiselfridges
Den 11. juli 2016 • Af Charlotte Torpegaard
Forrige indlæg #4 Man kan jo lige så godt bruge regnvejret til noget fornuftigt
Næste indlæg #6 Just stick your hands in your pockets and wander ...
11. juli 2016 kl. 21:04
Måske en ide når man nu ikke har mod på at kaste sig ud i en rigtig tatovering 😉
12. juli 2016 kl. 15:20
… ja, HeleneR – det er absolut en idé. Men gør det i London på Henna-baren, så du er sikker på, at du er i de bedste hænder;)
16. juli 2016 kl. 15:13
Jeg er godtnok flere dage for sent på den, men gemte det hér link på et tidspunkt fordi jeg ikke kunne stå for de smukke ‘tatoveringer’ 🙂
http://www.sioou.com/fr/parures/116-azulejos-3000010615567.html
17. juli 2016 kl. 19:30
Du er absolut ikke for sent på den, Anne – og det er faktisk meget den stil, de kører i Henna-baren. Du må forbi London en tur;)